‘ভারত যদি পাকিস্তানকে জন্ম দিতে পারে, তাহলে..’, হুঙ্কার রাজনাথের

ওয়েব ডেস্ক : শনিবার লখনউয়ের কারখানা থেকে বেরোল ব্রহ্মোস মিসাইলের (BrahMos missiles) প্রথম ব্যাচ। স্বদেশি পদ্ধতিতে তৈরি এই মিসাইল উদ্বোধনের সময় পাকিস্তানকে হুঁশিয়ারি দিলেন কেন্দ্রীয় প্রতিরক্ষামন্ত্রী রাজনাথ সিং (Rajnath Singh)। তিনি বলেছেন, পাকিস্তানের প্রত্যেক ইঞ্চি এখন রয়েছে ব্রহ্মোসের রেঞ্জের মধ্যে।

গত ১১ মে উত্তরপ্রদেশের (Uttarpradesh) সরোজিনী নগরে ব্রহ্মোস এয়ারোস্পেস ইউনিটের উদ্বোধন করেছিলেন কেন্দ্রীয় প্রতিরক্ষামন্ত্রী। ৮০ হেক্টর জমির উপর তৈরি করা হয়েছে এই ইউনিটটি। এটি তৈরি করার জন্য খরচ হয়েছে ৩০০ কোটি টাকা। এই কারখানাতেই স্বদেশি প্রযুক্তিতে তৈরি হয়েছে ব্রহ্মোস মিসাইল (BrahMos missiles)। শনিবার ধনতেরসের দিন এই সুপারসনিক মিসাইলের প্রথম ব্যাচের ডেলিভারি দিয়েছে। আর এই মিসাইলের উদ্বোধন করেন প্রতিরক্ষা মন্ত্রী রাজনাথ সিং (Rajnath Singh) ও উত্তরপ্রদেশের মুখ্যমন্ত্রী যোগী আদিত্যনাথ (Yogi Adityanath)।

আরও খবর : রুপোর দাম কমলেও ধনতেরাসে লাফিয়ে লাফিয়ে বাড়ছে সোনার দাম!

তার পরে ভাষণ দেওয়ার সময় অপারেশন সিঁদুরের (Operation Sindoor) প্রসঙ্গ টেনে রাজনাথ বলেন, “অপারেশন সিন্দুরের সময় ভারতের নিরাপত্তার জন্য ব্রহ্মোসের কার্যকরিতা প্রমাণিত হয়েছে। জয় কেবল একটি ঘটনা নয়, এটি আমাদের অভ্যাসে পরিণত হয়েছে। অপারেশন সিঁদুরে যা ঘটেছে তা কেবল একটি ট্রেলার ছিল। তবে, সেই ট্রেলারটিই পাকিস্তানকে উপলব্ধি করিয়ে দিয়েছে যে, ভারত যদি পাকিস্তানকে জন্ম দিতে পারে, তাহলে ভারত আরও কী করতে পারে সে বিষয়ে আমার আর কিছু বলার প্রয়োজন নেই”। তিনি আরও বলেছেন, এখন পাকিস্তানের প্রতিটা ইঞ্চি ব্রহ্মোসের রেঞ্জের মধ্যে রয়েছে।

উল্লেখ্য, উত্তরপ্রদেশের (Uttarpradesh) সরোজিনী নগরে যে কারখানা তৈরি হয়েছে সেখানে বছরে তৈরি হবে ১৫০টি মিসাইল। মূলত, শব্দের থেকে তিনগুণ বেশি গতি রয়েছে ব্রহ্মোস মিসাইলের (BrahMos missiles)। এই মিসাইল বিভিন্ন দূরত্বে আঘাত হানতে পারে। আকাশ, মাটি ও জল থেকে এই মিসাইল ছোড়া যায়।